m UNIOL 
"POSTI 


VAL di 


A 


Diamars 16 Mei 2023 


c 
Tuve ly n Wever- Ormes 


PROME MINISTER 


EURO DISPONIBEL PA PAISNAN DEN REINO 


Pa proyectonan di transicion energetico, educacion y 
digitalisacion di gobierno 


E siman aki Aruba y demas islanan den Reino Hulandes 
a ricibi bon noticia den cuadro di fondo cu ta wordo 
poni disponibel pa realisa proyectonan importante pa 
desaroyo economico. Ta trata di 200 miyon Euro cu ta 
wordo poni disponibel pa atende cu entre otro transicion 
energetico, educacion y digitalisacion di gobierno. 


Den e carta cu Minister di Clima di Hulanda Rob Jetten 
y Secretario di Estado Alexandra van Huffelen a dirigi | 
na Tweede Kamer, nan a splica cu pa Hulanda e ta 
importante pa tin bon cooperacion entre paisnan den 
Reino. Esaki for di e punto di bista cu paisnan den Reino 
ta comparti un pasado y futuro cual hunto ta wordo forma. 
Ademas, den e carta ta elabora riba con e paisnan ta bin 
na remarke pa e financiamento y inversion. 


A base di investigacionnan haci, a indentifica diferente area cu 
tin oportunidadnan prometedor cual ta entre otro: transision di 
energia, enseñansa, digitalisacion di e aparato gubernamental, 
infrastructura, produccion di alimento mas eficiente y 
sostenibilidad di sectornan economico. Financiamento pa e 
proyectonan lo wordo realisa teniendo cuenta e capacidad di 
implementacion di cada pais. Door di fortalece e potencial di 
crecemento economico, ta aumenta independencia financiero 
y economico di cada pais, ta acelera transicion energetico y ta 
mehora nivel di bida y empleo. 


E suma cu Hulanda ta pone disponibel ta 200 miyon Euro 
di e Nationaal Groeifonds (NGF). Pa bin na remarke pa e 
fondonan, cada pais por entrega proyecto cu ta demostra 
cu lo por tin un impacto grandi riba e capacidad di e pais pa 
genera prosperidad y bienestar duradero. Un condicion ta, cu 
mester trata di proposicionnan di calidad halto pa proyectonan 
den area di adaptacion di clima y transicion energetico, 
educacion, digitalisacion di gobierno, infrastructura basico 
(infrastructura logistico, purificacion di awa y procesamento 


di sushi), produccion eficiente di alimento y sostenibilidad di 
economia (specialmente turismo). Ta pone e recursonan di 
NGF disponibel den dos tranche di 100 miyon Euro. Unabes 
cu e fondonan di e prome tranche ta asigna den su totalidad, 
por haci un apelacion riba e di dos tranche di otro 100 miyon 
Euro. 


Ademas, Hulanda a anunica cu lo desaroya un areglo di 
garantia pa stimula otorgamento di prestamo na empresanan 
na Aruba, Corsou y Sint Maarten. Areglonan di garantia ta yuda 
empresanan crece pa motibo cu nan por haya prestamonan 
mas facil y/of mas economico. Na e momento aki, no ta existi 
tipo di areglonan asina na Aruba, Corsou y Sint Maarten. 
Ademas, contrario cu na Hulanda, ta habri e areglo di garantia 
pa empresanan di pesca y agricultura cual ta sumamente 
necesario como isla cu ta depende hopi riba importacion. 


Den e lunanan venidero lo elabora mas riba e programanan pa 
paisnan Aruba, Corsou y Sint Maarten. Prome Minister Evelyn 
Wever - Croes a expresa cu esaki ta un tremendo noticia pa 
Aruba y demas paisnan den Reino. “Ora bo ta goberna cu bon 
intencion, cosnan bon ta bin pa bo pais”. 

Asuntonan General, 
Innovacion, 

Organisacion Gubernamental, 
Infrastructura y 

Planificacion Teritorial 


PROME MINISTER, EVELYN WEVER-CROES 


RECON 
SIMAN 


6 - 12 di mei 2023 


* CONFERENCIA CCEC2023 


Dianan 10 pa 12 di Mei 2023, a 
tuma luga e prome Caribbean 
Climate & Energy Conference 
(CCEC) organisa conhuntamente 
cu Hulanda. Riba invitacion di 
Prome Minister di Aruba, y Minister 
di Clima y Energia di Hulanda, Rob 
Jetten, representantenan di 
diferente pais y islanan di region 
Caribe, partidonan relevante 
(stakeholders), islanan estado den 
Pacifico, organisacionnan di 
Nacionnan Uni, instutitonan di 
conocemento y institucionnan 
financiero ta participando na e 
conferencia aki. Premier di Sint 
Maarten Silveira Jacobs y Vice 
Premier di Corsou Ruthmilda 
Larmonie-Cecilia y tawata presente 
tambe na e Conferencia. 


* ACUERDO ENTRE 
ARUBA Y HULANDA 


Hulanda ta bay intensifica e 
colaboracion cu Aruba y Sint 
Maarten riba tereno di energia 
renobabel. Esaki ta locual e paisnan 
a yega na acuerdo na dje durante e 
prome Caribbean Climate and 
Energy Conference (CCEC), cu ta 
tumando luga na Aruba di 10 te cu 
12 di mei 2023. 


* MOU ENTRE ARUBA Y CORSOU 


Prome Minister 

Evelyn Wever-Croes ta felicita 
Minister Geoffrey Wever cu e logro 
di yega na un "Memory of 
Understanding" (MoU) entre Aruba 
y Corsou, pa traha hunto y logra 
resultadonan grandi y positivo pa 
economia di ambos pais. 

Amara Maduro 


MINISTER 


Minister Maduro a reuni cu Camara di Comercio pa brinda 
informacion riba BBO na frontera 


COMO 'STAKEHOLDER' CAMARA DI COMERCIO 
TAMBE TA INVITA PA PARTICIPA NA SESION 
INFORMATIVO ORGANISA PA DIMP Y ADUANA 


E siman tras di lomba Minister Maduro di 
Finansa a reuni cu Camara di Comercio 
hunto cu Departamento di Impuesto pa 
asina por a brinda informacion y atende 
cu algun inkietud pa locual ta trata e 
introduccion di BBO na frontera. Tabata 
un bon reunion den cual Minister Maduro 
a cera conoci cu sr. Gavril Mansur como 
Presidente y e board nobo di Camara di 
Comercio. Durante e reunion sr. Mansur 
y e miembronan di board a ricibi un bista 
di e resultado di entrada di Pais Aruba 
pa e promer kwartaal y tambe a haya un 
presentacion di DIMP riba e introduccion 
di BBO na frontera. 


Cu e informacion brinda, hopi pregunta a 
keda contesta y inkietudnan por a wordo 


atendi. Minister Maduro a splica cu he 


Camara di Comercio como un instancia 
di interes (stakeholder) tambe ta invita pa 
participa na e sesionnan di informacion 
organisa pa DIMP y Aduana den cual 
nan ta brinda informacion mas detaya 
riba e cambio fiscal di BBO na frontera. 
Na final Minister Maduro a informa cu 
asina Gobierno ricibi e conseho di Raad 
van Advies lo atende cu esaki pa asina 
por manda e concepto di ley pa su 
tratamento na Parlamento. 

Hubilarionan den servicio di Pais Aruba 


RANDOLPH KOCK A CUMPLI 30 ANA Y 


Ar) AN i “X 2 
Recientemente Minister di Finansa Xiomara Maduro a ricibi 
na Bestuurskantoor sr. Randolph Kock kende a cumpli 30 aña 
di servicio publico na Departamento di Aduana y sr. Ronny 
Gomez di Departamento di Impuesto cu a cumpli 35 aña den 
servicio di Pais Aruba. 


Tabata un momento masha ameno na unda den presencia 
di director di Departamento di Aduana Sr. Ricky Croes 
y Teamleider di Departamento di Impuesto Sra. Monica 
Brinkenberg, a gradici e dos empleadonan publico pa nan 
aporte na e servicio publico di Pais Aruba. Minister Maduro a 
entrega e hubilarionan nan respectivo decreto gubernamental 
y un recuerdo pa e ocasion special aki den nan trayectoria di 
trabou. 

MINISTER 


BA DIA 


INTERNACIONAL DI HIPERTENSION 


Diaranson 17 di mei ta Dia Internacional di Hipertension. Pa 
e motibo aki Minister di Turismo y Salud Publico sr. Dangui 
Oduber tin e deber di informa y crea mas conscientacion riba 
un di e causantenan mas halto den mortalidad. 

E tema di aña aki ta “Midi bo presion di sanger precisamente, 
controle, biba mas largo” (Measure your blood pressure 
accurately, control it, live longer). 

Hipertension ta e termino cu ta wordo utilisa pa describi presion 
arterial halto of simplemente presion halto. Un persona cu 
presion halto, sin tratamento, por sufri di hopi consecuencianan 
medico. Por ehempel, malesanan di curason y ader, stroke, 
problema cu riñon, problema cu wowo, y otro problemanan di 
salud. 


Minister Oduber su maneho di Salud Publico cu ta basa riba 
prevencion. Tin un Plan Nacional di Prevencion di malesanan 
no transmisibel (NCD's) di cual e malesa di hipertension ta 
forma parti di dje. Ministerio di Salud Publico sa cu e causa di 
hipertension ta hopi compleho y pa logra un cambio y solucion 
nos lo mester traha consistente riba consientisacion, educacion 
y actua hunto pa logra esaki. Pa logra esaki Ministerio di Salud 
Publico ta traha hopi di cerca cu tur stakeholders den salud 
caminda tur a contribui tambe na e Plan Nacional di Prevencion. 


gratis. E centro aki tin dos dietista cu ta esnan principal cu lo 
atende cualkier persona cu tin necesidad den tips y guia nutritivo. 
Apart di e dos dietista nan aki, tambe lo ofrece programanan 
den grupo of individual cu e guia di un sportsinstructeur. 


Pa duna contenido na e maneho di Ministerio di Salud 
Publico, DVG y IBISA ta trahando riba e parti di prevencion 
y educacion cu e meta pa trece mas conscientisacion. Un 
otro stakeholder importante ta Wit Gele Kruis cu via nan 
Praktijgkondersteunendehulp (POH) ta percura pa duna guia 
y consehonan na pashentnan cu ta acudi na dokter di cas. 
Hunto cu e pashent nan ta busca e mihor forma di con nan por 
mehora nan salud. 


Minister a menciona cu ta hopi importante pa educa nos mes 
den area di movecion, nutricion y yuda otro nan tambe den e 
oportunidad di por biba un bida mas saludabel. 

Un par di punto pa preveni presion halto ta: haci actividad fisico 
regularmente, limita alcohol, stop di huma, baha man na salo 
y cuminda vet. 

Minister Dangui Oduber ta pidi comunidad pa buska mas 
informacion ariba e tema di hipertension y no lubida cu bo mes 
por tuma bo presion na cas. 


E metanan ta pa a largo plaso reduci e gastonan 
di AZV door di prevencion. Tambe pa baha e cifra 
di mortalidad segun e “sustainable development 
goal” #3 di Nacionnan Uni cu nos Plan Nacional di 
Prevencion ta basa riba dje. 


E malesa aki ta un malesa silencioso. Es decir 
cu hopi hende no sa mes cu nan ta sufri di 
dje. Pa e motibo aki ta importante pa midi bo 
presion regularmente. Esaki ta pa bo sa si bo 
ta sufri di presion si of no, pa asina bo haya bo 
medicamentonan y guianan necesario. 


Den cuadro di e maneho di prevencion den luna 
di februari Ministerio di Salud Publico a habri un 
Healthy Lifestyle Center cu ta completamente 


#Sabonumber di presion 


DIA MUNDIAL 
PRESION HALTO 


E a o $,2 PROMOCION 


> SÍ DI SALUD 


DVG 

Geoffrey Wever 


MINISTER 

MINISTER WEVER HUNTO CU DELEGACION DI 


UNION EUROPEO A HACI INSPECCION DI E 
TRABOU NA MARIA CONVENT 
A am Cet ES 


E siman aki un delegacion di Union Europeo tabata di bishita 
na Aruba pa entre otro inspecciona e construccion di e facultad 
nobo di Universidad di Aruba, conoci como SISSTEM. Minister 
Wever ta e Territorial Authorizing Officer (TAO) pa proyectonan 
financia door di Union Europeo, manera esun andando di 
SISSTEM. 


E facultad nobo di Universidad di Aruba a cuminsa 4 aña pasa 
y recientemente a inicia e renovacion di e edificio monumental 
conoci como “Maria Convent”, patras di misa di Oranjestad, na 
banda di Universidad di Aruba. Despues di un destaho publico 
Albo Aruba a gana e proyecto y a cuminsa cu e trabounan pa 
renoba e edificionan por completo. Minister Wever, hunto cu e 
delegacion di Union Europeo, representantenan di Universidad 
di Aruba y representenan di United Nations Development 
Program a haci e inspeccion. 


“Esaki ta un proyecto hopi bunita y importante, unda nos lo 
amplia e posibilidadnan pa estudio na Aruba, riba nivel di 
Bachelor, Master y PHD”. Un proyecto cu a wordo financia door 
di Union Europeo, pero tambe cu un contribucion financiero 
di Universidad di Aruba y Gobierno di Aruba, segun Minister 
Geoffrey Wever. 


E representantenan di Union Europeo a keda contento pa mira 
con etrabounan di renovacion ta bayendo, y a keda impresiona 
cu e edificio monumental cu pronto lo ta full renobá”, segun 
Minister Wever. 

Minister Geoffrey Wever: 


BISHITA DI DELEGACION DI UNION EUROPEO 
CERCA MINISTER GEOFFREY WEVER 


Diamars 15 di mei, Minister di Asuntonan _ 
Economico, Comunicacion y  Desaroyo 
Sostenibel, Geoffrey Wever, cordialmente a ricibi 
un delegacion representando Union Europeo. 
Hefe di Cooperacion, sr. Joan Nadal Sastre y Hefe 
di Finansa y Contracto, sr. Laurent Bal, kendenan 
ta ubica na Guyana como representante di UE 
den e area di Caribe. E delegacion a planea un 
bishita pa Aruba y pa nos hermana isla Corsou. 


Minister Geoffrey Wever ta Territorial Authorizing 
Officer (TAO) di Aruba. Como TAO di Aruba 
minister Wever tin e encargo y responsabilidad pa 
e administracion di proyectonan cu Union Europeo 
y proyectonan regional. Recientemente Aruba a 
ricibi fondo di Union Europeo pa e proyecto di 
Sustainable Island through Science, Technology, 
Engineering and Mathematics (SISSTEM) tambe 
pa e programa Resilience, Sustainable Energy 
and Marine Biodiversity (RESEMBID). 


Aruba lo ta ricibiendo tambe fondo di Union 
Europeo pa e proyecto e-government. Manera 
a duna di conoce anteriormente, e programa a | 
ser financia pa UE, implementa pa Programa pa 
Desaroyo di Nacionnan Uni y finalmente coordina 
pa UA y Universidad Catolico di Leuven, Belgica. | 
Ta trata aki di fondonan financiero procedente 
di Union Europeo pa e asina yama Small Island 
Development States (SIDS), categoria di islanan 
bao cual Aruba tambe ta cay. 


E delegacion a expresa e deseo di por yuda 
Aruba pa lucha contra e asina yama brain drain 
cu ta e fenomeno cu ta indica cu graduadonan o 
expertonan ta laga di traha pa nan pais pa traha 
na un otro, unda cu e pais ta perde di eleva su 
mes den conocemento y experticio den diferente 
area. E deseo di e delegacion ta riba e mesun 
liña cu Minister Wever, mirando cu inversion den 
inovacion y sistemanan den educacion, ta haci e 
diversificacion di nos economia mas realistico y 
tambe ta yuda nos pais desaroya den un manera 
mas sostenibel. Cu otro palabra, brain drain lo 
bira brain gain. 


Minister Wever a keda satisfecho cu e bishita 
y conversacion hiba cu e delegacion unda a 
expresa e importancia di cooperacion y inversion 
den diferente forma pa e diversificacion di Aruba 
su economia y pa un continuidad den desaroyo 
sostenibel. 

Minister Geoffrey Wever: 


KID$PRENEURS A CONCLUI NA SCOL BASICO 
DI WASHINGTON 


Minister di Asunto Economico, Geoffrey Wever, tabata tin e 
grato placer di por entrega certificadonan pa hobennan cu 
a participa y termina cu e curso Kid$preneurs. E biaha aki 
Kid$preneurs a tuma luga na Tra’i Merdia di Scol Basico na 
Washington. 


"Kidspreneur$" ta un proyecto di Directie Economische Zaken 
su departamento di IDEA, caminda ta sifia hobennan ya for 
di un edad jong con pa desaroya un plan for di un idea, y un 
business for di un plan. Asina ta instala conocemento y bon 
practica ya for di un edad hoben pa nos futuro generacion. 

E tarea di educa y inspira nos hobennan ta sumamente 
importante, y mi ta contento pa continua di mira interes dentro 
di e gruponan di hoben. “E vision y gana cu algun hoben ta 
desplega ta di admira”, segun e mandatario. 


Sea den nan futuro nan lo escohe pa bira empresario of no, 
ta spera cu e curso di Kid$preneurs por yuda inspira algun 
mente hoben pa nan haci cualkier tarea cu nan lo kier eherce. 
“E futuro briyante di Aruba ta den man di nos hobennan, y nos 
mester sigui cu esfuerso pa sostene nan den nan sofionan, 
y inspira nan pa ta e miho persona nan por ta, eliminando 
cualkier barera na nan creatividad”, minister Wever ta enfatisa. 


Minister Wever ta manda un palabra di gradicimento pa DEACI 
y specialmente pa su unidad di IDEA cu ta contribui alma y 
cuerpo pa logra haci Kidspreneur$ posibel un bes mas. 

Edy Cres 


MINISTER 


Dia 6 di mei ultimo, a desevela busto y inaugura Plaza Tino 
Ruiz, ubica na e departamento di Motor Unit na Warda di 
Polis Noord. A rindi honor na e Agente Policial Tino Ruiz, den 
feliz memoria. Tino tabata un polis ehemplar y dedica na su 
trabou. Durante un ceremonia special yena di emocion y den 
presencia di Minister di Husticia y Asuntonan Social Rocco Tjon, 
Minister Ursell Arends, Minister Plenipotenciario na Hulanda 
Ady Thijsen, Minister Endy Croes, Parlamentarionan: Alvin 
Molina, Ricky Hoek y Raymond Kamperveen, como tambe 
altocomisario di Polis Sr. Ramon Arnhem, colega-, famia- y 
mayornan di Tino di Ruiz a tuma un momento pa recorda un 
heroe nacional. 


E fecha 6 di mei ta e fecha natal di Tino Ruiz y pa es motibo 
aki tambe a haci e oportunidad pa desvela e busto na su 
nomber. Comunidad di Aruba por corda cu 3 di juli 2017 Tino 
Ruiz eherciendo su deber como agente policial a perde su 
bida tragicamente. Pero su esfuerso no a bay envano, a crea 
un busto na su nomber. Danki na colega Minister Rocco Tjon, 
KPA, Gilbert Senchi y tur esnan envoli cu a haci e proyecto aki 
un realidad. 


Den liña di deber 
Pa'mantene nos pais sigur, algun biaha 


mester haci sacrificio d en liña di deber. 


Pre 
FA 1gun biaha un bida ta cay p a semper. 


' Den ecurasonnan di è liña blauw mas fini 
pa proteha y sirbi publico 


© bida, entrega día 3 di juli 2017, tabata di mi, 


lino Rulz 

EN CONEXION CU DIA A, MINISTER 
ENDY CROES A BISHITA SAN PEDRO DI VERONA 
i PAVILJOEN Y ST. MICHAEL'S PAVILJOEN Dc 


JM di MA sat 1 


En conexion cu Dia di Mama, Minister di Enseñansa y Deporte 
Endy Croes a bishita San Pedro di Verona Paviljoen y St. 
Michael's Paviljoen diasabra ultimo. Durante e atardi ameno, 
Minister Endy Croes a pasa saluda y combersa cu nos 
grandinan. Tanto nos grandinan como e empleadonan di San 
Pedro di Verona Paviljoen y St. Michael's Paviljoen a ricibi un 
obsekio pa dia di mama. 


Minister Endy Croes ta expresa cu no tin nada pa compara 
cu amor di un mama, pues stim'e y balor'e ora cu e ta na 
bida. Pa finalisa, Minister Endy Croes ta gradici tur empleado 
di San Pedro di Verona Paviljoen y St. Michael's Paviljoen cu 
ta haciendo nan trabou cu hopi amor. 

MINISTER ENDY CROES A ACUDI NA E 
APERTURA OFICIAL DI SENIOR DIVISION 
INTERLIGA 2023 


Riba 5 di mei, a tuma luga apertura di playoff 
di Senior Division Interliga na Pos Chiquito 
Ballpark. Tres seleccion di Aruba cual ta Center, 
North y South League ta bataya contra otro pa 


asina mira ken lo sali campeon pa representa 
Aruba den Latino Americano di Baseball Senior 
League 2023 cu ta tuma luga e afia aki na 
Curagao. E campeonato di afia 2023 ta dedica 
na e conocido umpire August “Popey” Reyes, 
den feliz memoria kende a dedica mas cu 25 afia 
na e baseball infantil y hubenil den Little League. 


Minister di Deporte Endy Croes hunto cu director 
di RBC Bank, Sr. Pierre Rafini tabata presente, 
caminda cu Minister Endy Croes a tira e prome 
bala y asina duna inicio na e playoff, mientras cu 
Pierre Rafini a fungi como su catcher. Minister 
Endy Croes ta gradici p'e invitacion y caluroso 
recepcion. Alabes ta desea e ekiponan hopi 
exito. Cu boso deseo, disciplina, dedicacion y 
determinacion boso ta logra! 

REUNION DI CORTESIA ENTRE MINISTER THIJSEN 
Y “SPECIAAL acia PA BES nica sol 


Minister Plenipotenciario mr. Ady Thijsen a tene 
un reunion di cortesia cu Edison Rijna, “Speciaal 


Gezant” pa e islanan BES (Boneiro, St. Estatius y | 
Saba) na Union Europeo, Nacionnan Uni y Latino | 


America. 


Sr. Rijna tabata na Aruba pa atende e Conferencia 4 


Caribense di Clima y Energia CCEC y topa cu 
Minister Thijsen pa a duna splicacion di su funcion 
como “Speciaal Gezant”, cu ta uno diplomatico y cu 
elo mester purba na yega na fondonan pa e islanan 
BES. Pa logra esaki ta esencial pa mira com pa 


traha “project dossiers” pa asina bini na remarca | 


pa haya fondo. Esaki ta un reto hopi grandi, segun 
sr. Rijna. 


Aunke cu sr. Rijna na traha pa e islanan BES, ela | 


bisa cu unda e mira oportunidad cu tambe por ta 


interesante pa e paisnan Curacao, St. Maarten y y 


Aruba, sigur elo informa e paisnan di esaki. 
Minister Thijsen a gradici sr. Rijna pa su boluntad 
pa duna cooperacion unda por y a desea sr. Rijna 
hopi exito den su funcion nobo pa e islanan BES. 


MINISTER THIJSEN A ATENDE SIMPOSIO DI 
SISSTEM NA UNIVERSIDAD DI ARUBA 


WEJ SISSTEM Symposium 


Minister Plenipotenciario mr. Ady Thijsen 
a atende e simposio “Sustainable Islands 
Solutions” organisa door di e progama 
di estudio Science in Sustainable 
Enginering (SISSTEM) di Universidad di 
Aruba hunto cu Katholieke Universiteit di 
Leuven. 

Durante di e simposio diferente orador 
e tene charlanan hopi interesante 
riba e topiconan Informacion y Data, 
Technologia y Ingenieria, Educacion 
pa un Desaroyo Sostenibel y “Bio- 
environmental Science. 


Eric Mijts, coordinador di programa 
di estudio SISSTEM, a haci uso di e 
oportunidad cu Minister Thijsen a atende 
e simposio pa entrega un buki riba 
SISSTEM na Minister Plenipotenciario 
mr. Ady Thijsen. 


Location: University of Aruba 
Duration: 3 Dáys, May 10 May 12 


Sustainable Islands Bolutions 

Comision Condecoracion Real Aruba 


“Duna honor na esun(nan) cu merece honor” 


OPORTUNIDAD PA ENTREGA 
PROPOSICIONNAN PA CONDECORACION dcr 2024 


Aruba a conoce e afia aki un grupo grandi 
di 10 persona cu aricibi un condecoracion 
Real pa motibo cu nan a destaca riba 
diferente tereno y/of a dedica nan mes na 
nos comunidad. Comision Condecoracion 
Real Aruba ta informa cu entrante dialuna 
8 di mei 2023 pueblo di Aruba por entrega 
proposicionnan pa personanan ricibi un 
condecoracion Real otro afia, na ocasion 
di celebracion di afia di Rey na april 2024. 


Pa un persona por wordo considera pa 
haya un condecoracion Real mester 
tene cuenta cu e accento ta cay riba 
prestacionnan particular pa y den 
comunidad. Tin dos categoria: 

- Trabou boluntario, pues trabounan pa 
cual e persona no a/ta ricibi salario y pa 
un periodo di por lo menos 5 aña; 

- Prestacionnan particular cu un persona 
a haci contra pago, pues den su trabou. 
E prestacionnan aki mester ta di un caliber 
y nivel di e halto ey cu nan ta surpasa 
locual normalmente ta wordo spera di su 
trabou y mester tin un balor excepcional 
pa desaroyo di Aruba. 


Tur persona of instancia cu conoce un 
persona cu na su opinion ta merecedor 
di un condecoracion Real por entrega un 
proposicion. Pa haci e proposicion aki 
mester haci uzo di dos formulario special. 
E formularionan aki ta obtenibel entrante 
dialuna 8 di mei 2023 na balie abou na 
entrada na Bestuurskantoor na Playa, na 
Bestuurskantoor na San Nicolaas, na tur 
MFA's of cerca e miembronan di Comision 
Condecoracion Real Aruba. Tambe por 
download e formularionan for di e website 
di gobierno: www.gobierno.aw, www. 
overheid.aw, www.government.aw 


E formularionan di proposicion mester 
wordo yena completo y detayadamente y 
mester wordo firma dor di e persona(nan) 
of e instancia cu ta haci e proposicion 
(“voorsteller”). 

E motivacion di e peticion ta di crucial 
importancia. 

Pa evalua e meritonan di un persona cu 
ta wordo proponi pa un condecoracion 
Real ta di sumo importancia pa duna 
tur informacion pidi riba e formularionan 


y pa menciona tur dato y informacion 
cu por duna realse na e trabou(nan)/ 
actividad(nan) desplega dor di e persona 
en cuestion. 

Comision Condecoracion Real Aruba 
ta enfatisa cu otorgamento di un 
condecoracion Real mester keda un 
sorpresa pa e persona concerni. Pa e 
motibo ey ta di suma importancia pa NO 
informa e persona concerni cu ta bay haci 
un peticion pe, ni envolvi'e den e proceso 
di prepara un proposicion. Mester haci 

e trabao preparatorio den tur secrecia. 
Esaki lo evita un desapunto den caso cu 
e condecoracion no ta wordo otorga. 


E entrega di un proposicion pa un 
Condecoracion Real mester wordo haci 
na balie di Bestuurskantoor Oranjestad 
den un envelop cera dirigi na Bureau 
Minister van Algemene Zaken, na 
atencion di Decoratiecommissie Aruba, 
Bestuurskantoor, L.G. Smith Blvd. 76, 
Oranjestad, Aruba. 


Proposicionnan pa condecoracionnan 
Real ta wordo trata na Hulanda dor 
di e organo cu ta carga e nomber di 
“Nederlandse Kapittel voor de Civiele 
Orden”. Nan ta duna e conseho definitivo 
pa cu e condecoracionnan Real y nan 
ta hopi estricto. Por ehempel, den caso 
cu un persona tin tremendo logronan 
pa comunidad, pero e tin por ehempel 
boetnan grave, un persona asina 
lamentabelmente no ta bin na remarca 
pa un condecoracion Real durante cierto 
periodo. Por ehempel pa un boet durante 
un aña y dependiendo di e cantidad di 
boet durante mas aña. 


Semper un peticion mester wordo manda 
hopi luna adelanta pa por keda cla cu tur 
tramite na Aruba y na Hulanda pa asina e 
personanan por ricibi nan condecoracion 
na luna di april di e siguiente aña. 

E aña aki e ultimo dia pa entrega un 
proposicion pa un condecoracion Real 
pa aña 2024 ta diabierna 28 di juli 2023. 


Por fabor tuma nota cu proposicionnan 
incompleto y proposicionnan cu a drenta 
despues di diabierna 28 di juli 2023 


lamentabelmente no por wordo trata. 


Aruba tin hopi persona cu ta contribui 
na nos comunidad mediante trabou 
boluntario y personanan cu ta destaca 
realmente den nan trabou. Ta deseo di 
Comision Condecoracion Real Aruba pa 
mira hopi di nan ricibi un condecoracion 
Real na 2024, mescos cu e aña aki. Ta 
p'esey un peticion na un y tur pa hasi 
un esfuerso pa esaki bira realidad y pa 
asina Aruba por honra su hendenan 
balioso. Comision Condecoracion Real 
Aruba ta spera cu pa aña di Rey 2024 
tambe comunidad lo reacciona cu hopi 
entusiasmo pa reconoce esnan cu ta 
haci trabou importante pa y den nos 
comunidad. 


Den caso cu tin cualkier pregunta of pa 
mas informacion por tuma contacto cu e 
miembronan di Comision Condecoracion 
Real Aruba: 


sra. F. Perez-Lopez (tel. 583-8425) 
sr. V. Frank (tel. 587-4979) 

sra. N. Anthony (cel. 593-1921) 
sra. |. Nicolaas-Ras (tel. 584-8880) 
sra. R. Garrido (cel. 593-1820) 

sr. D. Figaroa (cel. 741-0100) 


Tambe por acerca e comision via e-mail: 
condeco.aruba@gmail.com 


Uni forsa y cu 
positivismo 
ta produci 
beneficionan grandi 
den diferente area pa 
famianan, politica, 
matrimonio, pais, etc 
Hunto nos ta uza e 
benificionan aki pa 
engrandece nos mes 
y Aruba. 


een 


ANA DI UNION Y POSITIVISMO! 


2023 


